Uznesenie Európskeho parlamentu, ktoré obsahuje poznámky k rozhodnutiu o absolutóriu na plnenie všeobecného rozpočtu Európskej únie za rozpočtový rok 2003, Oddiel IV – Súdny dvor



Úradný vestník L 196 , 27/07/2005 S. 0043 - 0045

Úradný vestník 033 E , 09/02/2006 S. 0206 - 0208



Uznesenie Európskeho parlamentu, ktoré obsahuje poznámky k rozhodnutiu o absolutóriu na plnenie všeobecného rozpočtu Európskej únie za rozpočtový rok 2003, Oddiel IV – Súdny dvor EURÓPSKY PARLAMENT, so zreteľom na všeobecný rozpočet Európskej únie na rozpočtový rok 2003 [1] so zreteľom na výkaz príjmov a výdavkov a súvahu za rozpočtový rok 2003 (C6-0017/2005), so zreteľom na výročnú správu Európskeho dvora audítorov za rozpočtový rok 2003, spolu s odpoveďami kontrolovaných inštitúcií [2], so zreteľom na vyhlásenie o vierohodnosti vedenia účtov a o zákonnosti a riadnosti príslušných operácií, ktoré poskytuje Dvor audítorov v súlade s článkom 248 Zmluvy o ES [3], so zreteľom na článok 272 ods. 10 a články 275 a 276 Zmluvy o ES, so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev [4], najmä na článok 50, článok 86 odsek 4 a články 145, 146 a 147, so zreteľom na nariadenie z 21. decembra 1977 o rozpočtových pravidlách, ktoré sa vzťahujú na všeobecný rozpočet Európskych spoločenstiev [5], so zreteľom na článok 71 a prílohu V rokovacieho poriadku, so zreteľom na správu Výboru pre rozpočtovú kontrolu (A6-0066/2005), Výročná správa Európskeho dvora audítorov (EDA) 1. konštatuje, že Európsky súdny dvor (ESD) spravoval rozpočet vo výške 150599614 EUR, z čoho 99,34 % (149598960,09 EUR) bolo viazaných rozpočtových prostriedkov a 93,32 % (146842346,23 EUR) sa minulo do 31. decembra 2003; 2. víta skutočnosť, že EDA po prvý raz vyhodnotil kontrolné prostredie všetkých inštitúcií jednotlivo a svoje zistenia uverejnil v osobitnej časti; 3. konštatuje, že niektoré najdôležitejšie požiadavky (minimálne kontrolné normy, podpora pre finančné subjekty, rozsah úloh vnútorného auditu) nariadenia o rozpočtových pravidlách sa v roku 2003 nezaviedli v plnej miere; 4. v tejto súvislosti oceňuje, že ESD napriek tomu v januári 2003 prijal svoje nové vnútorné finančné predpisy a uprednostnil navrhnúť podrobné ustanovenia a stanovy až potom, keď sa z fungovania nového systému získajú nejaké skúsenosti; dokumenty, ktoré požadoval EDA, sa prijali v marci 2004; 5. vyslovuje znepokojenie nad tvrdením ESD, že "inštitúcia mala na uplatňovanie nových ustanovení iba mimoriadne obmedzený počet osôb s hlbokými znalosťami o finančných systémoch a podkladoch"; 6. vyslovuje znepokojenie aj nad tým, že interný audítor nemohol zrealizovať svoj pracovný program v roku 2003, a to pre nedostatok pracovníkov; víta pripravenosť ESD predložiť kópiu pracovného programu interného audítora na rok 2004; vyzýva ESD, aby bez meškania a v rámci vyčlenených rozpočtových prostriedkov napravil tento nedostatok zamestnancov; domnieva sa, že spôsobilosť vykonávať interný audit je prirodzenou a povinnou súčasťou akejkoľvek fungujúcej administratívy; 7. konštatuje, že po zisteniach EDA sa overovacia a audítorská funkcia v ESD oddelili; 8. konštatuje, že ESD rokoval o nákupe plošných licencií na použitie softvéru obmedzeným postupom bez predchádzajúceho uverejnenia oznámenia, čím porušil v súčasnosti platné právne predpisy; ESD priznal svoju chybu; Ďalšie kroky po udelení absolutória za rok 2002 9. zostáva znepokojený z rastúceho počtu nevyriešených prípadov v roku 2003, hoci prvé čísla za rok 2004 ukazujú mierne zlepšenie vzhľadom na ESD [6]: Európsky súdny dvor | 2000 | 2001 | 2002 | 2003 | 2004 | Cases completed | 526 | 434 | 513 | 494 | 665 | New cases | 503 | 504 | 477 | 561 | 531 | Cases pending | 873 | 943 | 907 | 974 | 840 | hlavnými oblasťami boli: životné prostredie a spotrebitelia, poľnohospodárstvo, aproximácia práva, sociálna politika a dane; riešenie vecí trvalo priemerne dva roky; Súd prvého stupňa | 2000 | 2001 | 2002 | 2003 | 2004 | Cases completed | 344 | 340 | 331 | 339 | 361 | New cases | 398 | 345 | 411 | 466 | 536 | Cases pending | 786 | 792 | 872 | 999 | 1174 | hlavnými oblasťami boli: žaloby o neplatnosť, prípady zamestnancov a duševného vlastníctva; riešenie vecí trvalo priemerne rok a pol; víta nasledujúce zlepšenia: rozsudky vynášajú menšie komory, generálni advokáti predkladajú menej stanovísk, vytvoril sa Súd pre verejnú službu (26 % vecíprípadov, ktoré riešil Súd prvého stupňa), správy pre pojednávania, ktoré vypracúvajú sudcovia spravodajcovia, sa zjednodušili, očakáva od ESD, že si určí ciele výkonnosti a vypracuje akčné plány na ich dosiahnutie, aby sa v budúcich rokoch skrátil čas potrebný na uzatvorenie otvorených vecí; 10. túto otázku urobí jedným z hlavných bodov postupu udelenia absolutória za rok 2004; 11. víta opatrenia, ktoré ESD urobil v súvislosti s používaním služobných áut pre sudcov, ako stanovuje jeho administratívne rozhodnutie z 31. marca 2004; uznáva, že nové ustanovenia sú transparentné a predstavujú zlepšenie situácie; berie na vedomie, že s cieľom znížiť administratívne bremeno ESD tiež znáša náklady na 15000 km okrem ciest povolených cestovným príkazom, a že služobné využívanie áut je zaznamenávané v knihe jázd; 12. berie na vedomie, že článok 6 vyššie uvedeného rozhodnutia stanovuje, že ak členovia používajú svoje služobné vozidlá na cesty iné, ako je uvedené v článku 5 (t.j. cesty vykonávané pri plnení služobných povinností pokrytých cestovným príkazom, alebo v súlade so štandardnou mierou 15000 km za rok), sú zodpovední za akékoľvek súvisiace náklady (diaľničné poplatky, náklady na pohonné hmoty a akékoľvek dodatočné poplatky za nájom, ktoré vyplývajú z kilometrov nad rámec celkových 45000 km ročne uvedených v rámcovej zmluve); je toho názoru, že súkromné používanie služobného vozidla predstavuje skrytý dodatočný pôžitok, čo Európsky parlament považuje za neprimerané; Výročná správa o činnosti povoľujúceho úradníka a výročná správa interného audítora 13. berie na vedomie odpoveď tajomníka ESD, podľa ktorej tajomník nedokáže predložiť správu podľa článku 86 ods. 4 ani správu interného audítora vzhľadom na to, že správa o internom audite nie je dokončená [7]; preto bude týmto dvom dokumentom venovať osobitnú pozornosť počas postupu udeľovania absolutória za rok 2004; 14. berie na vedomie, že výročná správa o činnosti povoľujúceho úradníka za rok 2003 bola predložená až v júli 2004 a neobsahuje vyhlásenie o vierohodnosti; domnieva sa, že výročná správa o činnosti by mala byť hotová načas pre audit EDA a obsahovať podpísané vyhlásenie o vierohodnosti ako jasné potvrdenie finančnej zodpovednosti; Ďalšie poznámky: 15. blahoželá ESD k rozsiahlej prípravnej práci, ktorú vykonal v roku 2003 pri prípravách na rozšírenie, ako vidno v správe pracovnej skupiny; prijaté opatrenia bude hodnotiť vo svojej správe k udeleniu absolutória za rok 2004; 16. žiada ESD, aby vyhodnotil dôsledky nového nariadenia o rozpočtových pravidlách pre svoju administratívnu a súdnu prácu včas vzhľadom na revíziu nariadenia v rokoch 2005/2006; správa o tomto vyhodnotení by mala byť predložená na posúdenie Európskemu parlamentu; 17. berie na vedomie, že ESD súhlasil počas diskusie dňa 19. januára 2005 so včasným zodpovedaním viacerých dodatočných otázok písomnou formou, aby sa tieto odpovede mohli posúdiť v rámci postupu udelenia absolutória za rok 2003. [1] Ú. v. EÚ L 54, 28.2.2003, s. 1. [2] Ú. v. EÚ C 293, 30.11.2004, s. 1. [3] Ú. v. EÚ C 294, 30.11.2004, s. 99. [4] Ú. v. ES L 248, 16.9.2002, s. 1. [5] Ú. v. ES L 356, 31.12.1977, s. 1. [6] Čísla sú prevzaté z výročnej správy za rok 2003, čísla za rok 2004 sú predbežné a dodala ich administratíva ESD. [7] Odpoveď na otázku č. 3. --------------------------------------------------